**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2025**

**RAPORT DE SPECIALITATE**

**privind modificarea liniilor de gardă organizate la nivelul**

**Spitalului Județean de Urgență Satu Mare**

Referitor la Proiectul de hotărâre privind modificarea liniilor de gardă organizate la nivelul Spitalului Județean de Urgență Satu Mare,

ca urmare a solicitării Spitalului Județean de Urgență Satu Mare cu nr. 20184/17.09.2025, înregistrată la Consiliul Județean Satu Mare cu nr. 20384/26.09.2025 și aprobată de președintele Consiliului Județean Satu Mare, cu privire la aprobarea înființării în cadrul Secției oncologie medicală a unei linii de gardă în specialitatea oncologie medicală, înregistrată la Ministerul Sănătății cu nr. DMRUSS 8597/2025,

în baza avizului Ministerului Sănătății nr. AFR 8597/24.10.2025, înregistrat la Consiliul Județean Satu Mare cu nr. 22819/28.10.2025, prin care Ministerul Sănătății a avizat suplimentarea liniilor de gardă aprobate Spitalului Județean de Urgență Satu Mare cu o linie de gardă în specialitatea oncologie medicală,

raportat la Hotărârea Consiliului Județean Satu Mare nr. 122/30.09.2025 privind modificarea liniilor de gardă organizate la nivelul Spitalului Județean de Urgență Satu Mare,

ținând cont de:

-titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- prevederile art. 16 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, cu modificările și completările ulterioare, conform căruia: *”Art. 16 Activitatea unităților sanitare publice cu paturi al căror management a fost transferat se desfășoară în conformitate și cu prevederile Legii nr. 95/2006 privind reforma în domeniul sănătății, cu modificările și completările ulterioare, precum și cu cele ale:*

*…b) Ordinului ministrului sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare; liniile de gardă se stabilesc la nivelul fiecărei unități sanitare și* ***se aprobă de*** *Primăria Municipiului Bucureşti/****autoritățile administrației publice locale, la propunerea unităților sanitare cu paturi****. În cazuri deosebite, programul de muncă și organizarea gărzilor în alte condiții decât cele prevăzute în Regulamentul privind timpul de muncă, organizarea și efectuarea gărzilor în unitățile publice din sectorul sanitar se pot face numai cu aprobarea Primăriei Municipiului Bucureşti/autorităților administrației publice locale, ulterior avizării de către Ministerul Sănătății;”*

- prevederile art. 23 lit. c) coroborat cu art. 30 alin. (1) și art. 51 din Ordinul Ministrului Sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare, conform cărora:

”*Art. 30 (1) Se poate organiza linie de gardă într-o specialitate clinică, dacă în secţiile sau compartimentele cu paturi, precum şi în ambulatoriul de specialitate al spitalului sunt încadraţi cel puţin 4 medici în specialitatea respectivă.*

*Art. 51 În cazuri deosebite programul de muncă şi organizarea gărzilor în alte condiţii decât cele prevăzute în prezentul regulament se pot face numai cu aprobarea Ministerului Sănătăţii.”*

- Dispoziția Președintelui Consiliului Județean Satu Mare nr. 70/01.04.2025 privind modificarea structurii organizatorice a Spitalului Județean de Urgență Satu Mare,

Spitalul Județean de Urgență Satu Mare a solicitat aprobarea înființării în cadrul Secției oncologie medicală a unei linii de gardă, care s-a aprobat de președintele Consiliului Județean Satu Mare și s-a avizat de Ministerul Sănătății prin suplimentarea liniilor de gardă aprobate Spitalului Județean de Urgență cu o linie de gardă în specialitatea oncologie medicală.

Totodată menționăm că finanțarea liniilor de gardă se va asigura de către Spitalul Județean de Urgență Satu Mare, cu încadrarea în bugetul de venituri și cheltuieli alocat, conform prevederilor art. 60 din Regulament\*.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**propunem adoptarea Proiectului de hotărâre privind modificarea liniilor de gardă**

**organizate la nivelul Spitalului Județean de Urgență Satu Mare**

**ȘEF SERVICIU, VIZAT JURIDIC,**

Bîja Tania Pop Nicoleta

**CONSILIER,**

Elek Adriana

Red. tehn./E.S.A/5 ex.